Frihetskorset (Estland)

Frihetskorset (estisk: Vabadusrist) er en estisk orden. Den ble innstiftet i 24. februar 1919 til belønning av innsats i Estlands uavhengighetskrig. Tildeling for dette fant sted inntil 1925,«The Cross of Liberty», Estlands president. Lest 7. november 2015. da videre tildeling ble innstilt ved lov. Frihetskorset ble i 1996 gjenopptatt som orden og kan tildeles i tilfelle Estlands uavhengighet på nytt må forsvares i krig. Frihetskorset er Estlands høyest rangerte utmerkelse.Decorations Act, vedtatt 19.desember 2007.

Inndeling
Frihetskorset er inndelt i tre klasser. Hver av disse er igjen inndelt i tre grader.

1. klasse for militære fortjenester
1. klasse, 1. grad
1. klasse, 2. grad
1. klasse, 3. grad
2. klasse for utvist personlig mot
2. klasse, 1. grad
2. klasse, 2. grad
2. klasse, 3. grad
3. klasse for administrative og sivile fortjenester 
3. klasse, 1. grad 
3. klasse, 2. grad 
3. klasse, 3. grad

 1. grad 2. grad 3. grad1. klassecenter|x200pxcenter|x200pxcenter|x200px2. klassecenter|x200pxcenter|x200pxcenter|x200px3. klassecenter|x200pxcenter|x200pxcenter|x200px

Insignier
Ordenstegnet for Frihetskorset består av et latinsk krykkekors. Metall, farger og motiv i midtmedaljongen varierer etter klasse og grad.«Estonia» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 124. Ordenstegnene for 1. klasse er hvitemaljert og er i gull for 1. grad, i sølv for de to øvrige grader. Midtmedaljongen er svart og viser en pansret arm med hevet sverd og bokstaven E. For 2. klasse er korset for 1. grad i gull med svart emalje. Korset er i sølv for 2. grad og i oksidert jern for 3. grad. Midtmedaljongen er her rød og bærer samme motiv som for 1. klasse. For 3. klasse er korset i blå emalje i gull eller sølv. Midtmedaljongen er hvit med bokstaven E i svart. Baksiden bærer innskriften «24. II 1919». 

Ordensbåndet i fargene svart, hvitt og blått. Dette er fargene i Estlands flagg. For 1. klasse er båndet svart med hvite og blå kanter, for 2. klasse blått med hvite og svarte kanter og for 3. klasse hvitt med svarte og blå kanter.

Tildeling
Fra opprettelsen til tildeling ble innstilt i 1925 ble det utdelt til sammen 3215 Frihetskors.Eesti Tänab 1919—2001, Riigikantselei, Tallinn 2001, med oversikt over mottagere. Dokument arkivert av Wayback Machine. Utmerkelsen ble også tildelt utlendinger. Blant disse var det flest fra Finland (678), men også et betydelig antall fra Storbritannia (129). Ingen nordmenn ble tildelt Frihetskorset. Den siste innehaver av Frihetskorset døde i 2000. Etter gjenopptakelse av ordenen har det ikke funnet sted tildelinger, da slike kun finner sted dersom Estland er i krig.

 Referanser 

Eksterne lenker
 Estonian State Decorations, Estlands president

Kategori:Estiske ordener
Kategori:Utmerkelser etablert i 1919